
	Υπόμνημα για τα χρησιμοποιούμενα σύμβολα

		*	Διαδικασία διαβούλευσης
	***	Διαδικασία έγκρισης
	***I	Συνήθης νομοθετική διαδικασία (πρώτη ανάγνωση)
	***II	Συνήθης νομοθετική διαδικασία (δεύτερη ανάγνωση)
	***III	Συνήθης νομοθετική διαδικασία (τρίτη ανάγνωση)

(Η ενδεικνυόμενη διαδικασία στηρίζεται στη νομική βάση που προτείνεται στο σχέδιο πράξης)







	Τροπολογίες σε σχέδιο πράξης

	Τροπολογίες του Κοινοβουλίου σε δύο στήλες

Η διαγραφή κειμένου σημαίνεται με πλάγιους έντονους χαρακτήρες στην αριστερή στήλη. Η αντικατάσταση κειμένου σημαίνεται με πλάγιους έντονους χαρακτήρες και στις δύο στήλες. Το νέο κείμενο σημαίνεται με πλάγιους έντονους χαρακτήρες στη δεξιά στήλη.

Η πρώτη και η δεύτερη γραμμή της επικεφαλίδας κάθε τροπολογίας προσδιορίζουν το σχετικό τμήμα του εξεταζόμενου σχεδίου πράξης. Εάν μία τροπολογία αναφέρεται σε ήδη υφιστάμενη πράξη την οποία το σχέδιο πράξης αποσκοπεί να τροποποιήσει, η επικεφαλίδα περιέχει επιπλέον και μία τρίτη και μία τέταρτη γραμμή που προσδιορίζουν αντίστοιχα την υφιστάμενη πράξη και τη διάταξή της στην οποία αναφέρεται η τροπολογία.

Τροπολογίες του Κοινοβουλίου με μορφή ενοποιημένου κειμένου

Τα νέα τμήματα του κειμένου σημαίνονται με πλάγιους έντονους χαρακτήρες. Τα τμήματα του κειμένου που απαλείφονται σημαίνονται με το σύμβολο ▌ ή με διαγραφή. Η αντικατάσταση κειμένου σημαίνεται με πλάγιους έντονους χαρακτήρες που υποδηλώνουν το νέο κείμενο και με διαγραφή του κειμένου που αντικαθίσταται. 
Κατ’ εξαίρεση, δεν σημαίνονται οι τροποποιήσεις αυστηρά τεχνικής φύσης που επιφέρουν οι υπηρεσίες κατά την επεξεργασία του τελικού κειμένου.

ΣΧΕΔΙΟ ΝΟΜΟΘΕΤΙΚΟΥ ΨΗΦΙΣΜΑΤΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2021/691 όσον αφορά τη στήριξη των εργαζομένων που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση
(COM(2025)0140 – C10‑0060/2025 – 2025/0073(COD))
(Συνήθης νομοθετική διαδικασία: πρώτη ανάγνωση)
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2025)0140),
–	έχοντας υπόψη το άρθρο 294 παράγραφος 2 και το άρθρο 175 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C10-0060/2025),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη δημοσιονομική αξιολόγηση που εξέδωσε η Επιτροπή Προϋπολογισμών,
–	έχοντας υπόψη τα άρθρα 60 και 58 του Κανονισμού του,
–	έχοντας υπόψη τη γνωμοδότηση της Ευρωπαϊκής Οικονομικής και Κοινωνικής Επιτροπής[footnoteRef:1], [1: 	ΕΕ C, , ELI: http://data.europa.eu/eli/C/2024/.../oj /Δεν έχει ακόμη δημοσιευθεί στην Επίσημη Εφημερίδα. ] 

–	έχοντας υπόψη τη γνωμοδότηση της Επιτροπής των Περιφερειών[footnoteRef:2], [2: 	ΕΕ C, , ELI: http://data.europa.eu/eli/C/2024/.../oj /Δεν έχει ακόμη δημοσιευθεί στην Επίσημη Εφημερίδα. ] 

–	έχοντας υπόψη την έκθεση της Επιτροπής Απασχόλησης και Κοινωνικών Υποθέσεων (A10‑0000/2025),
1.	εγκρίνει τη θέση του σε πρώτη ανάγνωση όπως παρατίθεται κατωτέρω·
2.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.


<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 6</Article>
	

	Κείμενο που προτείνει η Επιτροπή
	Τροπολογία

	(6)	Ο ρόλος του Ταμείου συνεχίζει να είναι σημαντικός, ως ευέλικτο εργαλείο που στηρίζει τους εργαζομένους οι οποίοι χάνουν την εργασία τους σε μεγάλης κλίμακας αναδιαρθρώσεις και τους βοηθά να βρουν άλλη εργασία όσο το δυνατόν γρηγορότερα. Η Ένωση θα πρέπει να συνεχίσει να παρέχει ειδική εφάπαξ στήριξη για τη διευκόλυνση της επανένταξης σε αξιοπρεπή και διατηρήσιμη απασχόληση για τους απολυμένους εργαζομένους σε τομείς, κλάδους, εδάφη ή αγορές εργασίας που πλήττονται από σοβαρές οικονομικές διαταραχές. Η ΕΕ πρέπει να διασφαλίσει τη βιώσιμη ευημερία και την ανταγωνιστικότητά της, διατηρώντας παράλληλα τη μοναδική κοινωνική οικονομία της αγοράς της, σημειώνοντας πρόοδο προς την επίτευξη της διττής μετάβασης και διαφυλάσσοντας τη δημοκρατία, την οικονομική ασφάλεια και το γεωπολιτικό κύρος της. Για να διαφυλαχθεί το μέλλον της ΕΕ ως οικονομικής δύναμης και να σημειωθεί πρόοδος όσον αφορά τη διττή ψηφιακή και πράσινη μετάβασή της, είναι ζωτικής σημασίας να υποστηριχθούν οι εργαζόμενοι που πλήττονται από επικείμενη απόλυση σε επιχειρήσεις που τελούν υπό αναδιάρθρωση, ώστε να μπορούν να αποκτήσουν τις δεξιότητες που θα τους βοηθήσουν να αναλάβουν διαφορετικό ρόλο ή να αλλάξουν εργασία.
	(6)	Ο ρόλος του Ταμείου συνεχίζει να είναι σημαντικός, ως ευέλικτο εργαλείο που στηρίζει τους εργαζομένους οι οποίοι χάνουν την εργασία τους σε μεγάλης κλίμακας αναδιαρθρώσεις και τους βοηθά να βρουν άλλη εργασία όσο το δυνατόν γρηγορότερα. Η Ένωση θα πρέπει να συνεχίσει να παρέχει ειδική εφάπαξ στήριξη για τη διευκόλυνση της επανένταξης σε αξιοπρεπή και διατηρήσιμη απασχόληση για τους απολυμένους εργαζομένους σε τομείς, κλάδους, εδάφη ή αγορές εργασίας που πλήττονται από σοβαρές οικονομικές διαταραχές. Η ΕΕ πρέπει να διασφαλίσει τη βιώσιμη ευημερία, τη στρατηγική αυτονομία και την ανταγωνιστικότητά της, διατηρώντας παράλληλα τη μοναδική κοινωνική οικονομία της αγοράς της, σημειώνοντας πρόοδο προς την επίτευξη της διττής μετάβασης και διαφυλάσσοντας τη δημοκρατία, την οικονομική ασφάλεια και το γεωπολιτικό κύρος της. Η αλλαγή των μοντέλων παραγωγής που σχετίζεται με τη διττή ψηφιακή και πράσινη μετάβαση θα συμβαδίσει με τις διαδικασίες αναδιάρθρωσης, οι οποίες μπορεί να είναι ουσιώδεις προκειμένου να διασφαλιστούν η οικονομική βιωσιμότητα και η μακροπρόθεσμη σταθερότητα της απασχόλησης μιας εταιρείας και να ενισχυθεί με τον τρόπο αυτό η ανταγωνιστικότητα της Ένωσης και συγχρόνως να διασωθούν θέσεις εργασίας. Για να διαφυλαχθεί το μέλλον της ΕΕ ως οικονομικής δύναμης και να σημειωθεί πρόοδος όσον αφορά τη διττή ψηφιακή και πράσινη μετάβασή της, είναι ζωτικής σημασίας να υποστηριχθούν οι εργαζόμενοι που πλήττονται από επικείμενη απόλυση σε επιχειρήσεις που τελούν υπό αναδιάρθρωση, ώστε να μπορούν να αποκτήσουν τις δεξιότητες που θα τους βοηθήσουν να αναλάβουν διαφορετικό ρόλο ή να αλλάξουν εργασία. Εάν αυτή η διαδικασία αναδιάρθρωσης επηρεάζει δραστηριότητες των άμεσων προμηθευτών ή των μεταγενέστερων χρηστών των επιχειρήσεων, οι εργαζόμενοι που απασχολούνται από τις εν λόγω επιχειρήσεις θα πρέπει επίσης να είναι επιλέξιμοι για στήριξη. Στις περιπτώσεις αυτές, οι εν λόγω επιχειρήσεις θα πρέπει να αποδεικνύουν ότι υπάρχει αποδεδειγμένη αιτιώδης συνάφεια με την αρχική διαδικασία αναδιάρθρωσης.


Or. <Original>{EN}en</Original>
</Amend>
<Amend>Τροπολογία		<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7</Article>
	

	Κείμενο που προτείνει η Επιτροπή
	Τροπολογία

	(7)	Ως εκ τούτου, είναι αναγκαίο να τροποποιηθεί ο κανονισμός (ΕΕ) 2021/691, ώστε το ΕΤΠ να μπορεί επίσης να προσφέρει βοήθεια σε εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση. Δεδομένου ότι οι εν λόγω εργαζόμενοι εξακολουθούν να βρίσκονται σε ενεργό απασχόληση, ο εργοδότης τους μπορεί να ζητήσει βοήθεια μέσω των αρμόδιων αρχών των κρατών μελών. Δεδομένου ότι το ΕΤΠ τελεί υπό επιμερισμένη διαχείριση, οι αρχές των κρατών μελών μπορούν να ζητήσουν συγχρηματοδότηση από το ΕΤΠ μετά την παραλαβή αιτήματος από επιχείρηση, υπό την προϋπόθεση ότι η επιχείρηση συμφωνεί να παράσχει την εθνική συγχρηματοδότηση. Σε περίπτωση χορήγησης της χρηματοδοτικής συνεισφοράς από το ΕΤΠ, το οικείο κράτος μέλος θα πρέπει να διαθέσει τα αιτούμενα κεφάλαια στην επιχείρηση εντός δύο εβδομάδων από την παραλαβή τους. Ιδίως, η επιχείρηση θα πρέπει να θέτει στη διάθεση του κράτους μέλους όλες τις πληροφορίες που απαιτούνται για την κατάρτιση της τελικής έκθεσης σχετικά με την υλοποίηση της σχετικής χρηματοδοτικής συνεισφοράς, το αργότερο έξι μήνες μετά το τέλος της υλοποίησης της συνδρομής. Η Επιτροπή θα εκπονήσει έρευνα για τους δικαιούχους και η επιχείρηση θα πρέπει να παράσχει πρόσβαση στην έρευνα στους εργαζομένους που συμμετείχαν στο πρόγραμμα.
	(7)	Ως εκ τούτου, είναι αναγκαίο να τροποποιηθεί ο κανονισμός (ΕΕ) 2021/691, ώστε το ΕΤΠ να μπορεί επίσης να προσφέρει βοήθεια σε εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση, συμπεριλαμβανομένων των προμηθευτών ή των μεταγενέστερων χρηστών τους. Για να διασφαλιστεί η αποδοτικότητα των δαπανών του ΕΤΠ, η στήριξη θα πρέπει να χορηγείται σε εταιρείες που βρίσκονται σε διαδικασία αναδιάρθρωσης, μόνο εάν η διαδικασία αυτή στηρίζει τη διττή πράσινη και ψηφιακή μετάβαση. Δεδομένου ότι οι εν λόγω εργαζόμενοι εξακολουθούν να βρίσκονται σε ενεργό απασχόληση, ο εργοδότης τους μπορεί να ζητήσει βοήθεια μέσω των αρμόδιων αρχών των κρατών μελών. Όταν περισσότερες εταιρείες επηρεάζονται από τη διαδικασία αναδιάρθρωσης, το κράτος μέλος θα πρέπει, κατ’ εξαίρεση, να επιτρέπει την υποβολή συλλογικών αιτήσεων. Δεδομένου ότι το ΕΤΠ τελεί υπό επιμερισμένη διαχείριση, οι αρχές των κρατών μελών μπορούν να ζητήσουν συγχρηματοδότηση από το ΕΤΠ μετά την παραλαβή αιτήματος από επιχείρηση, υπό την προϋπόθεση ότι η επιχείρηση συμφωνεί να παράσχει την εθνική συγχρηματοδότηση. Σε περίπτωση χορήγησης της χρηματοδοτικής συνεισφοράς από το ΕΤΠ, το οικείο κράτος μέλος θα πρέπει να διαθέσει τα αιτούμενα κεφάλαια στην επιχείρηση το συντομότερο δυνατόν και σε κάθε περίπτωση εντός δύο εβδομάδων από την παραλαβή τους. Ιδίως, η επιχείρηση θα πρέπει να θέτει στη διάθεση του κράτους μέλους όλες τις πληροφορίες που απαιτούνται για την κατάρτιση της τελικής έκθεσης σχετικά με την υλοποίηση της σχετικής χρηματοδοτικής συνεισφοράς, το αργότερο έξι μήνες μετά το τέλος της υλοποίησης της συνδρομής. Η Επιτροπή θα εκπονήσει έρευνα για τους δικαιούχους και η επιχείρηση θα πρέπει να παράσχει πρόσβαση στην έρευνα στους εργαζομένους που συμμετείχαν στο πρόγραμμα.


Or. <Original>{EN}en</Original>
</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 α (νέα)</Article>
	

	Κείμενο που προτείνει η Επιτροπή
	Τροπολογία

	
	(7α)	Δεδομένου ότι οι εργαζόμενοι που πλήττονται από τις επικείμενες απολύσεις παραμένουν σε ενεργό απασχόληση, πρέπει να ενημερώνονται κατά τη διάρκεια της διαδικασίας αναδιάρθρωσης. Συνεπώς, οι εταιρείες πρέπει να συμμορφώνονται με την ισχύουσα εθνική νομοθεσία σχετικά με τον κοινωνικό διάλογο, τις συλλογικές διαπραγματεύσεις και τη συμμετοχή των συνδικαλιστικών οργανώσεων κατά τη διάρκεια της διαδικασίας αναδιάρθρωσης εν γένει και κατά την εφαρμογή των στοχευμένων μέτρων που χρηματοδοτούνται με τη στήριξη του ΕΤΠ.


Or. <Original>{EN}en</Original>
</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 9</Article>
	

	Κείμενο που προτείνει η Επιτροπή
	Τροπολογία

	(9)	Η στήριξη που παρέχεται στους εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση θα πρέπει να λαμβάνει υπόψη τις υφιστάμενες μορφές στήριξης που διατίθενται στο πλαίσιο εθνικών μέτρων. Τα συστήματα μειωμένου ωραρίου εργασίας δεν θα πρέπει να είναι επιλέξιμα για στήριξη από το ΕΤΠ, καθώς δεν σχετίζονται με την απώλεια θέσεων εργασίας, αλλά με την προσωρινή αναστολή τους. Εάν το επιτρέπουν τα εθνικά μέτρα, η αιτούσα επιχείρηση μπορεί να αναθέσει με υπεργολαβία την παράδοση της συντονισμένης δέσμης εξατομικευμένων μέτρων, ή μερών αυτής.
	(9)	Η στήριξη που παρέχεται στους εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση θα πρέπει να συμπληρώνει τις υφιστάμενες μορφές στήριξης που διατίθενται στο πλαίσιο εθνικών μέτρων και να στηρίζει τη διττή ψηφιακή και πράσινη μετάβαση με την επανειδίκευση και την αναβάθμιση των δεξιοτήτων των εργαζομένων, διασφαλίζοντας έτσι τη δημιουργία ποιοτικών θέσεων εργασίας και αξιοπρεπών συνθηκών εργασίας. Τα συστήματα μειωμένου ωραρίου εργασίας δεν θα πρέπει να είναι επιλέξιμα για στήριξη από το ΕΤΠ, καθώς δεν σχετίζονται με την απώλεια θέσεων εργασίας, αλλά με την προσωρινή αναστολή τους. Εάν το επιτρέπουν τα εθνικά μέτρα, η αιτούσα επιχείρηση μπορεί να αναθέσει με υπεργολαβία την παράδοση της συντονισμένης δέσμης εξατομικευμένων μέτρων, ή μερών αυτής.


Or. <Original>{EN}en</Original>
</Amend>
<Amend>Τροπολογία		<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 10</Article>
	

	Κείμενο που προτείνει η Επιτροπή
	Τροπολογία

	(10)	Το ποσοστό συγχρηματοδότησης για τα εν λόγω μέτρα που απευθύνονται σε εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση θα πρέπει να είναι ίσο με το ποσοστό συγχρηματοδότησης για τη συνδρομή του ΕΤΠ σε απολυμένους εργαζομένους. Οι επιχειρήσεις που ζητούν στήριξη από το ΕΤΠ θα πρέπει να παρέχουν την εθνική συγχρηματοδότηση.
	(10)	Το ποσοστό συγχρηματοδότησης για τα εν λόγω μέτρα που απευθύνονται σε εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση θα πρέπει να είναι ίσο με το ποσοστό συγχρηματοδότησης για τη συνδρομή του ΕΤΠ σε απολυμένους εργαζομένους. Κατά περίπτωση, οι προμηθευτές ή οι μεταγενέστεροι χρήστες που περιλαμβάνονται σε συλλογικές αιτήσεις θα πρέπει να παρέχουν τη συγχρηματοδότηση που καλύπτει τη στήριξη για τους δικούς τους εργαζομένους. Οι επιχειρήσεις που ζητούν στήριξη από το ΕΤΠ θα πρέπει να παρέχουν την εθνική συγχρηματοδότηση.


Or. <Original>{EN}en</Original>
</Amend>
<Amend>Τροπολογία		<NumAm>6</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 14 α (νέα)</Article>
	

	Κείμενο που προτείνει η Επιτροπή
	Τροπολογία

	
	(14α)	Το τρέχον ΕΤΠ χρησιμοποιείται τακτικά σε ορισμένα κράτη μέλη, ενώ σε άλλα κράτη μέλη η χρήση του κατά το παρελθόν ήταν χαμηλή. Ως εκ τούτου, στα εν λόγω κράτη μέλη θα πρέπει να οργανωθούν ενημερωτικές εκστρατείες για την ευαισθητοποίηση σχετικά με τη διαθεσιμότητα του ΕΤΠ. Η Επιτροπή θα πρέπει να συνδράμει τα κράτη μέλη μέσω τεχνικής καθοδήγησης και της ανταλλαγής βέλτιστων πρακτικών.


Or. <Original>{EN}en</Original>
</Amend>
<Amend>Τροπολογία		<NumAm>7</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 1</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 1 – παράγραφος 2</Article2>
	

	Κείμενο που προτείνει η Επιτροπή
	Τροπολογία

	2.	Σύμφωνα με το άρθρο 4, το ΕΤΠ προσφέρει στήριξη σε απολυμένους εργαζομένους και αυτοαπασχολούμενους των οποίων η επαγγελματική δραστηριότητα έχει πάψει κατά τη διάρκεια μεγάλων αναδιαρθρώσεων και σε εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση.»·
	2.	Σύμφωνα με το άρθρο 4, το ΕΤΠ προσφέρει στήριξη σε απολυμένους εργαζομένους και αυτοαπασχολούμενους των οποίων η επαγγελματική δραστηριότητα έχει πάψει κατά τη διάρκεια μεγάλων αναδιαρθρώσεων και σε εργαζομένους που επηρεάζονται από επικείμενη απόλυση σε επιχειρήσεις που τελούν υπό αναδιάρθρωση, συμπεριλαμβανομένων των άμεσων προμηθευτών τους ή των μεταγενέστερων χρηστών τους, υπό την προϋπόθεση ότι οι εθνικές υποχρεώσεις που απορρέουν από την οδηγία 98/59/ΕΚ έχουν εκπληρωθεί πριν από την υποβολή της αίτησης για στήριξη από το ΕΤΠ και ότι η διαδικασία αναδιάρθρωσης συμπληρώνει τη διττή ψηφιακή και πράσινη μετάβαση·


Or. <Original>{EN}en</Original>
</Amend>
<Amend>Τροπολογία		<NumAm>8</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 2</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 2 – παράγραφος 1</Article2>
	

	Κείμενο που προτείνει η Επιτροπή
	Τροπολογία

	1.	Το ΕΤΠ στηρίζει τους κοινωνικοοικονομικούς μετασχηματισμούς που προκύπτουν από την παγκοσμιοποίηση και τις τεχνολογικές και περιβαλλοντικές αλλαγές, βοηθώντας τους απολυμένους εργαζομένους και τους αυτοαπασχολούμενους, των οποίων η επαγγελματική δραστηριότητα έχει πάψει, να προσαρμοστούν στις διαρθρωτικές αλλαγές. Το ΕΤΠ αποτελεί ταμείο έκτακτης ανάγκης. Ως εκ τούτου, το ΕΤΠ συμβάλλει στην εφαρμογή των αρχών που θέτει ο ευρωπαϊκός πυλώνας κοινωνικών δικαιωμάτων και στην ενίσχυση της κοινωνικής και οικονομικής συνοχής μεταξύ των περιφερειών και των κρατών μελών.
	1.	Το ΕΤΠ στηρίζει τους κοινωνικοοικονομικούς μετασχηματισμούς που προκύπτουν από την παγκοσμιοποίηση και τις τεχνολογικές και περιβαλλοντικές αλλαγές, βοηθώντας τους απολυμένους εργαζομένους και τους αυτοαπασχολούμενους, των οποίων η επαγγελματική δραστηριότητα έχει πάψει, να προσαρμοστούν στις διαρθρωτικές αλλαγές. Το ΕΤΠ στηρίζει επίσης εργαζομένους ή αυτοαπασχολούμενους που διατρέχουν κίνδυνο επικείμενης απόλυσης. Το ΕΤΠ αποτελεί ταμείο έκτακτης ανάγκης. Ως εκ τούτου, το ΕΤΠ συμβάλλει στην εφαρμογή των αρχών που θέτει ο ευρωπαϊκός πυλώνας κοινωνικών δικαιωμάτων, στην προώθηση της βιώσιμης απασχόλησης και στην ενίσχυση της κοινωνικής και οικονομικής συνοχής μεταξύ των περιφερειών και των κρατών μελών.


Or. <Original>{EN}en</Original>
</Amend>
<Amend>Τροπολογία		<NumAm>9</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 4 – στοιχείο β</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 4 – παράγραφος 2 – στοιχείο δ</Article2>
	

	Κείμενο που προτείνει η Επιτροπή
	Τροπολογία

	δ)	τουλάχιστον 200 εργαζόμενοι επηρεάζονται από επικείμενη απόλυση σε επιχείρηση που τελεί υπό αναδιάρθρωση σε κράτος μέλος·
	δ)	τουλάχιστον 200 εργαζόμενοι επηρεάζονται από επικείμενη απόλυση από επιχείρηση που τελεί υπό αναδιάρθρωση σε κράτος μέλος, συμπεριλαμβανομένων των εργαζομένων που επηρεάζονται στους προμηθευτές ή τους μεταγενέστερους χρήστες των επιχειρήσεων·


Or. <Original>{EN}en</Original>
</Amend>
<Amend>Τροπολογία		<NumAm>10</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 6</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 6 – παράγραφος 1 – στοιχείο γ</Article2>
	

	Κείμενο που προτείνει η Επιτροπή
	Τροπολογία

	γ)	εργαζόμενοι που επηρεάζονται από επικείμενη απόλυση σε επιχείρηση που τελεί υπό αναδιάρθρωση. Οι εργαζόμενοι παραμένουν επιλέξιμοι ακόμη και σε περίπτωση καταγγελίας της εργασιακής σχέσης. Επιλέξιμες είναι μόνο οι αναδιαρθρώσεις που πληρούν τα κριτήρια των ομαδικών απολύσεων σύμφωνα με την οδηγία 98/59/ΕΚ.·
	γ)	εργαζόμενοι που επηρεάζονται από επικείμενη απόλυση σε επιχείρηση που τελεί υπό αναδιάρθρωση, συμπεριλαμβανομένων των άμεσων προμηθευτών ή των μεταγενέστερων χρηστών της. Οι εργαζόμενοι παραμένουν επιλέξιμοι ακόμη και σε περίπτωση καταγγελίας της εργασιακής σχέσης. Οι εργαζόμενοι που έχουν λάβει στήριξη από το ΕΤΠ κατά τη διάρκεια της απασχόλησής τους δεν αποκλείονται από τη λήψη περαιτέρω στήριξης μετά την καταγγελία της εργασιακής σχέσης. Επιλέξιμες είναι μόνο οι αναδιαρθρώσεις που πληρούν τα κριτήρια των ομαδικών απολύσεων σύμφωνα με την οδηγία 98/59/ΕΚ.·


Or. <Original>{EN}en</Original>
</Amend>
<Amend>Τροπολογία		<NumAm>11</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 7 – στοιχείο α</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 7 – παράγραφος 1</Article2>
	

	Κείμενο που προτείνει η Επιτροπή
	Τροπολογία

	1.	Μπορεί να χορηγηθεί χρηματοδοτική συνεισφορά από το ΕΤΠ για ενεργητικά μέτρα πολιτικής για την αγορά εργασίας που αποτελούν μέρος συντονισμένης δέσμης μέτρων, με στόχο να διευκολυνθεί η επανένταξη των δικαιούχων για τους οποίους ζητείται ενίσχυση, ιδίως των πιο μειονεκτούντων εξ αυτών, στην απασχόληση ή την αυτοαπασχόληση, ή να βοηθηθούν οι εργαζόμενοι του άρθρου 6 πρώτο εδάφιο στοιχείο γ) να αποκτήσουν τις δεξιότητες που χρειάζονται είτε για να αναλάβουν διαφορετικό ρόλο στον υφιστάμενο εργοδότη τους είτε να αλλάξουν εργοδότη·
	1.	Μπορεί να χορηγηθεί χρηματοδοτική συνεισφορά από το ΕΤΠ για ενεργητικά μέτρα πολιτικής για την αγορά εργασίας που αποτελούν μέρος συντονισμένης δέσμης μέτρων, με στόχο να διευκολυνθεί η επανένταξη των δικαιούχων για τους οποίους ζητείται ενίσχυση, ιδίως των πιο μειονεκτούντων εξ αυτών, στην απασχόληση ή την αυτοαπασχόληση, ή να βοηθηθούν οι εργαζόμενοι του άρθρου 6 πρώτο εδάφιο στοιχείο γ) να αποκτήσουν τις δεξιότητες που χρειάζονται είτε για να αναλάβουν διαφορετικό ρόλο στον υφιστάμενο εργοδότη τους είτε να αλλάξουν εργοδότη, κατά προτίμηση εντός της περιοχής τους·


Or. <Original>{EN}en</Original>
</Amend>
<Amend>Τροπολογία		<NumAm>12</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 7 – στοιχείο β</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 7 – παράγραφος 2 – εδάφιο 2 – στοιχείο γ</Article2>
	

	Κείμενο που προτείνει η Επιτροπή
	Τροπολογία

	γ)	«για τους δικαιούχους του άρθρου 6 πρώτο εδάφιο στοιχείο γ), η συντονισμένη δέσμη μέτρων μπορεί να περιλαμβάνει κατάρτιση και επιμόρφωση, προσαρμοσμένη στις ανάγκες του μεμονωμένου εργαζομένου, μεταξύ άλλων όσον αφορά τις τεχνολογίες των πληροφοριών και των επικοινωνιών και άλλες δεξιότητες που απαιτούνται στην ψηφιακή εποχή, πιστοποίηση της αποκτηθείσας γνώσης και των αποκτηθεισών ικανοτήτων, εξατομικευμένες υπηρεσίες συνδρομής στην αναζήτηση εργασίας και στοχευμένες ομαδικές δραστηριότητες, επαγγελματικό προσανατολισμό, συμβουλευτικές υπηρεσίες, καθοδήγηση, βοήθεια επανένταξης στην αγορά εργασίας, προώθηση της επιχειρηματικότητας και δραστηριότητες συνεργασίας. Δεν μπορεί να περιλαμβάνει συστήματα μειωμένου ωραρίου εργασίας.»·
	γ)	«για τους δικαιούχους του άρθρου 6 πρώτο εδάφιο στοιχείο γ), η συντονισμένη δέσμη μέτρων μπορεί να περιλαμβάνει κατάρτιση και επιμόρφωση που συμπληρώνει τις υπάρχουσες μορφές στήριξης που διατίθενται στο πλαίσιο των εθνικών μέτρων, προσαρμοσμένη στις ανάγκες του μεμονωμένου εργαζομένου, μεταξύ άλλων όσον αφορά τις τεχνολογίες των πληροφοριών και των επικοινωνιών και άλλες δεξιότητες που απαιτούνται στην ψηφιακή εποχή, πιστοποίηση της αποκτηθείσας γνώσης και των αποκτηθεισών ικανοτήτων, εξατομικευμένες υπηρεσίες συνδρομής στην αναζήτηση εργασίας και στοχευμένες ομαδικές δραστηριότητες, επαγγελματικό προσανατολισμό, συμβουλευτικές υπηρεσίες, καθοδήγηση, βοήθεια επανένταξης στην αγορά εργασίας, προώθηση της επιχειρηματικότητας και δραστηριότητες συνεργασίας. Δεν μπορεί να περιλαμβάνει συστήματα μειωμένου ωραρίου εργασίας.»·


Or. <Original>{EN}en</Original>
</Amend>
<Amend>Τροπολογία		<NumAm>13</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 7 – στοιχείο β α (νέο)</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 7 – παράγραφος 2 – εδάφιο 5 α (νέο)</Article2>
	

	Κείμενο που προτείνει η Επιτροπή
	Τροπολογία

	
	βα)	Στην παράγραφο 2, προστίθεται το ακόλουθο εδάφιο:

	
	«Κατά την επεξεργασία συντονισμένων δεσμών σύμφωνα με την παρούσα παράγραφο, οι εργοδότες διασφαλίζουν ότι οι κοινωνικοί εταίροι συμμετέχουν στη διαδικασία, σύμφωνα με το εφαρμοστέο εθνικό δίκαιο, ιδίως με τον καθορισμό των αναγκών σε δεξιότητες, τον από κοινού σχεδιασμό προγραμμάτων κατάρτισης, την επικύρωση της ποιότητας και την παρακολούθηση της εφαρμογής. 


Or. <Original>{EN}en</Original>
</Amend>
<Amend>Τροπολογία		<NumAm>14</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 1</Article2>
	

	Κείμενο που προτείνει η Επιτροπή
	Τροπολογία

	1.	Οι επιχειρήσεις που τελούν υπό αναδιάρθρωση μπορούν να ζητήσουν από το οικείο κράτος μέλος να υποβάλει αίτηση για χρηματοδοτική συνεισφορά από το ΕΤΠ, εάν πληρούνται τα κριτήρια παρέμβασης που ορίζονται στο άρθρο 4 παράγραφος 2 στοιχείο δ) και εάν η επιχείρηση επιθυμεί να προσφέρει βοήθεια συγχρηματοδοτούμενη από το ΕΤΠ στο εργατικό δυναμικό της που επηρεάζεται από επικείμενη απόλυση, σύμφωνα με το άρθρο 6 πρώτο εδάφιο στοιχείο γ). Η εν λόγω αίτηση υποβάλλεται από την επιχείρηση εντός δύο εβδομάδων από την ημερομηνία κατά την οποία είχε κοινοποιήσει γραπτώς στις δημόσιες αρχές τις σχεδιαζόμενες ομαδικές απολύσεις σύμφωνα με το άρθρο 3 παράγραφος 1 της οδηγίας 98/59/ΕΚ.
	1.	Οι επιχειρήσεις που τελούν υπό αναδιάρθρωση μπορούν να ζητήσουν από το οικείο κράτος μέλος να υποβάλει αίτηση για χρηματοδοτική συνεισφορά από το ΕΤΠ, εάν πληρούνται τα κριτήρια παρέμβασης που ορίζονται στο άρθρο 4 παράγραφος 2 στοιχείο δ), εάν η επιχείρηση επιθυμεί να προσφέρει βοήθεια συγχρηματοδοτούμενη από το ΕΤΠ στο εργατικό δυναμικό της που επηρεάζεται από επικείμενη απόλυση, σύμφωνα με το άρθρο 6 πρώτο εδάφιο στοιχείο γ) και κατόπιν διαβούλευσης με εκπροσώπους των εργαζομένων. Η εν λόγω αίτηση υποβάλλεται από την επιχείρηση εντός δύο εβδομάδων από την ημερομηνία κατά την οποία είχε κοινοποιήσει γραπτώς στις δημόσιες αρχές τις σχεδιαζόμενες ομαδικές απολύσεις σύμφωνα με το άρθρο 3 παράγραφος 1 της οδηγίας 98/59/ΕΚ.


Or. <Original>{EN}en</Original>
</Amend>
<Amend>Τροπολογία		<NumAm>15</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 2</Article2>
	

	Κείμενο που προτείνει η Επιτροπή
	Τροπολογία

	2.	Όλα τα κράτη μέλη ορίζουν ενιαίο σημείο εισόδου στο οποίο οι επιχειρήσεις μπορούν να κατευθύνουν τα αιτήματα που αναφέρονται στην παράγραφο 1 και δημοσιεύουν σχετικές κατευθυντήριες γραμμές και υποδείγματα. Οι πληροφορίες που συλλέγονται από τα υποδείγματα αυτά καλύπτουν όλες τις πληροφορίες που απαιτούνται για την υποβολή αίτησης χρηματοδοτικής συνεισφοράς από το ΕΤΠ, όπως ορίζεται στην παράγραφο κατωτέρω.
	2.	Όλα τα κράτη μέλη ορίζουν ενιαίο σημείο εισόδου στο οποίο οι επιχειρήσεις μπορούν να κατευθύνουν τα αιτήματα που αναφέρονται στην παράγραφο 1. Κατά περίπτωση, το εν λόγω ενιαίο σημείο εισόδου μπορεί να συσταθεί κατά τρόπον ώστε να λαμβάνεται υπόψη η εθνική κατανομή αρμοδιοτήτων. Η Επιτροπή δημοσιεύει σχετικές κατευθυντήριες γραμμές και κοινά υποδείγματα σε συντονισμό με τα κράτη μέλη. Για να διασφαλιστεί ότι η οικονομική στήριξη φθάνει στους επηρεαζόμενους εργαζομένους, οι εν λόγω κατευθυντήριες γραμμές περιλαμβάνουν, μεταξύ άλλων, καθοδήγηση σχετικά με τους εφαρμοστέους κανόνες για τις κρατικές ενισχύσεις. Οι πληροφορίες που συλλέγονται από τα υποδείγματα αυτά καλύπτουν όλες τις πληροφορίες που απαιτούνται για την υποβολή αίτησης χρηματοδοτικής συνεισφοράς από το ΕΤΠ, όπως ορίζεται στην παράγραφο 10.


Or. <Original>{EN}en</Original>
</Amend>
<Amend>Τροπολογία		<NumAm>16</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 5</Article2>
	

	Κείμενο που προτείνει η Επιτροπή
	Τροπολογία

	5.	Εάν ζητηθεί από την επιχείρηση, το οικείο κράτος μέλος παρέχει καθοδήγηση στην επιχείρηση καθ’ όλη τη διάρκεια της διαδικασίας της αίτησης.
	5.	Εάν ζητηθεί από την επιχείρηση ή τον εκπρόσωπο των εργαζομένων, το οικείο κράτος μέλος παρέχει καθοδήγηση στην επιχείρηση καθ’ όλη τη διάρκεια της διαδικασίας της αίτησης.


Or. <Original>{EN}en</Original>
</Amend>
<Amend>Τροπολογία		<NumAm>17</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 6</Article2>
	

	Κείμενο που προτείνει η Επιτροπή
	Τροπολογία

	6.	Εάν ζητηθεί από το αιτούν κράτος μέλος, η Επιτροπή παρέχει καθοδήγηση στο κράτος μέλος καθ’ όλη τη διάρκεια της διαδικασίας της αίτησης.
	6.	Εάν ζητηθεί από το αιτούν κράτος μέλος, η Επιτροπή παρέχει καθοδήγηση στο κράτος μέλος καθ’ όλη τη διάρκεια της διαδικασίας της αίτησης, μεταξύ άλλων παρέχοντας κεντρικά υποδείγματα και καθοδήγηση για τους κανόνες περί κρατικών ενισχύσεων.


Or. <Original>{EN}en</Original>
</Amend>
<Amend>Τροπολογία		<NumAm>18</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 9 – εδάφιο 1</Article2>
	

	Κείμενο που προτείνει η Επιτροπή
	Τροπολογία

	Με βάση τις πληροφορίες που παρέχει το αιτούν κράτος μέλος, η Επιτροπή συμπληρώνει την αξιολόγησή της σχετικά με τη συμμόρφωση της αίτησης προς τις προϋποθέσεις παροχής χρηματοδοτικής συνεισφοράς εντός 30 εργάσιμων ημερών από την παραλαβή της πλήρους αίτησης ή, κατά περίπτωση, της μετάφρασής της.
	Με βάση τις πληροφορίες που παρέχει το αιτούν κράτος μέλος, η Επιτροπή συμπληρώνει την αξιολόγησή της σχετικά με τη συμμόρφωση της αίτησης προς τις προϋποθέσεις παροχής χρηματοδοτικής συνεισφοράς εντός 30 εργάσιμων ημερών από την παραλαβή της πλήρους αίτησης ή, κατά περίπτωση, της μετάφρασής της. Η εν λόγω αξιολόγηση περιλαμβάνει περίληψη της επάρκειας της διαδικασίας διαβούλευσης και των προτεινόμενων μέτρων κατάρτισης.


Or. <Original>{EN}en</Original>
</Amend>
<Amend>Τροπολογία		<NumAm>19</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 10 – εισαγωγικό μέρος </Article2>
	

	Κείμενο που προτείνει η Επιτροπή
	Τροπολογία

	10.	Η αίτηση περιέχει τα ακόλουθα στοιχεία:
	10.	Η αίτηση βασίζεται σε κεντρικά υποδείγματα και περιέχει τα ακόλουθα στοιχεία:


Or. <Original>{EN}en</Original>
</Amend>
<Amend>Τροπολογία		<NumAm>20</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 10 – στοιχείο α</Article2>
	

	Κείμενο που προτείνει η Επιτροπή
	Τροπολογία

	α)	προσδιορισμό της οικείας επιχείρησης·
	α)	προσδιορισμό της οικείας επιχείρησης και, κατά περίπτωση, προσδιορισμό τυχόν ενδιαφερόμενων προμηθευτών ή μεταγενέστερων χρηστών·


Or. <Original>{EN}en</Original>
</Amend>
<Amend>Τροπολογία		<NumAm>21</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 10 – στοιχείο γ α (νέο)</Article2>
	

	Κείμενο που προτείνει η Επιτροπή
	Τροπολογία

	
	γα)	κατά περίπτωση, αιτιολογημένη ανάλυση που παρέχεται από τους προμηθευτές ή τους μεταγενέστερους χρήστες, στην οποία περιγράφεται λεπτομερώς η άμεση και αιτιώδης συνάφεια μεταξύ των εταιρειών που περιλαμβάνονται στη συλλογική αίτηση, συμπεριλαμβανομένης της σύνδεσης μεταξύ των κύριων θέσεων εργασίας που επηρεάζονται από την απόλυση και εκείνων που επηρεάζονται στους προμηθευτές τους ή τους μεταγενέστερους χρήστες·


Or. <Original>{EN}en</Original>
</Amend>
<Amend>Τροπολογία		<NumAm>22</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 9</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 8 α – παράγραφος 10 – στοιχείο δ</Article2>
	

	Κείμενο που προτείνει η Επιτροπή
	Τροπολογία

	δ)	επιβεβαίωση ότι η επιχείρηση έχει συμμορφωθεί και εξακολουθεί να συμμορφώνεται με τις νόμιμες υποχρεώσεις της ή τις συλλογικές συμβάσεις που διέπουν τις εν λόγω σχεδιαζόμενες απολύσεις λόγω πλεονασμού και λαμβάνει τα κατάλληλα μέτρα για τους εργαζομένους της, καθώς και περιγραφή των διαδικασιών που ακολουθεί η επιχείρηση για τη διαβούλευση με τους δικαιούχους για τους οποίους ζητείται ενίσχυση ή τους εκπροσώπους τους·
	δ)	επιβεβαίωση ότι η επιχείρηση έχει συμμορφωθεί και εξακολουθεί να συμμορφώνεται με τις νόμιμες υποχρεώσεις της ή τις συλλογικές συμβάσεις που διέπουν τις εν λόγω σχεδιαζόμενες απολύσεις λόγω πλεονασμού και λαμβάνει τα κατάλληλα μέτρα για τους εργαζομένους της, καθώς και περιγραφή των διαδικασιών που ακολουθεί η επιχείρηση για τη διαβούλευση με τους δικαιούχους για τους οποίους ζητείται ενίσχυση ή τους εκπροσώπους τους κατά τη διάρκεια ολόκληρης της διαδικασίας, μεταξύ δε άλλων κατά την επεξεργασία της συντονισμένης δέσμης·


Or. <Original>{EN}en</Original>
</Amend>
<Amend>Τροπολογία		<NumAm>23</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 17</Article>
<DocAmend2>Κανονισμός (ΕΕ) 2021/691</DocAmend2>
<Article2>Άρθρο 22 – παράγραφος 4</Article2>
	

	Κείμενο που προτείνει η Επιτροπή
	Τροπολογία

	4.	Η έρευνα για τους δικαιούχους δρομολογείται κατά τη διάρκεια του έκτου μήνα μετά το πέρας κάθε περιόδου εκτέλεσης. Η έρευνα για τους δικαιούχους είναι ανοικτή για συμμετοχή για τουλάχιστον τέσσερις εβδομάδες. Τα κράτη μέλη διανέμουν στους δικαιούχους την έρευνα για τους δικαιούχους, αποστέλλουν τουλάχιστον μία υπενθύμιση και ενημερώνουν την Επιτροπή για τη διανομή και την αποστολή της υπενθύμισης. Σε περιπτώσεις που αφορούν συνδρομή που παρέχεται από επιχείρηση σε δικαιούχους δυνάμει του άρθρου 6 πρώτο εδάφιο στοιχείο γ), η εν λόγω επιχείρηση είναι υπεύθυνη για τη διανομή της έρευνας που εκπονεί η Επιτροπή στους εργαζομένους που έχουν συμμετάσχει στα μέτρα. Οι απαντήσεις στην έρευνα για τους δικαιούχους συλλέγονται και αναλύονται από την Επιτροπή προς χρήση σε μελλοντικές αξιολογήσεις.
	4.	Η έρευνα για τους δικαιούχους δρομολογείται κατά τη διάρκεια του έκτου μήνα μετά το πέρας κάθε περιόδου εκτέλεσης. Η έρευνα για τους δικαιούχους είναι ανοικτή για συμμετοχή για τουλάχιστον τέσσερις εβδομάδες. Τα κράτη μέλη διανέμουν στους δικαιούχους την έρευνα για τους δικαιούχους, αποστέλλουν τουλάχιστον μία υπενθύμιση και ενημερώνουν την Επιτροπή για τη διανομή και την αποστολή της υπενθύμισης. Σε περιπτώσεις που αφορούν συνδρομή που παρέχεται από επιχείρηση σε δικαιούχους δυνάμει του άρθρου 6 πρώτο εδάφιο στοιχείο γ), η εν λόγω επιχείρηση είναι υπεύθυνη για τη διανομή της έρευνας που εκπονεί η Επιτροπή στους εργαζομένους και τους εκπροσώπους των εργαζομένων που έχουν συμμετάσχει στα μέτρα. Οι απαντήσεις στην έρευνα για τους δικαιούχους συλλέγονται και αναλύονται από την Επιτροπή προς χρήση σε μελλοντικές αξιολογήσεις.


[bookmark: FootprintPageRR]Or. <Original>{EN}en</Original>

[bookmark: _Toc203131946]ΑΙΤΙΟΛΟΓΙΚΗ ΕΚΘΕΣΗ
Επί του παρόντος, το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) είναι ένα ταμείο έκτακτης ανάγκης που χρησιμοποιείται για τη στήριξη των εργαζομένων που έχασαν τη δουλειά τους λόγω διαρθρωτικών οικονομικών μετασχηματισμών. Η στήριξη αυτή επιτρέπει στους πλέον ευάλωτους εργαζομένους που χάνουν τη δουλειά τους σε μεγάλης κλίμακας αναδιαρθρώσεις να βρουν νέα απασχόληση το συντομότερο δυνατόν. Ωστόσο, η αλλαγή των παραγωγικών μοντέλων που σχετίζεται με τη διττή ψηφιακή και πράσινη μετάβαση μπορεί να αυξήσει περαιτέρω τον αριθμό των διαδικασιών αναδιάρθρωσης. Αυτό αυξάνει την πίεση στις εταιρείες, οι οποίες πρέπει ήδη να επενδύσουν σε αυτές τις μεταβάσεις. Ταυτόχρονα, οι εξελίξεις στο διεθνές εμπόριο ασκούν περαιτέρω πίεση στις ευρωπαϊκές εταιρείες μας, οι οποίες, συνεπεία τούτου, ενδέχεται να χρειαστεί να αλλάξουν επιχειρησιακή οργάνωση. 

Για τους λόγους αυτούς, και για να προστατευθούν τόσο η στρατηγική ανεξαρτησία της Ευρωπαϊκής Ένωσης όσο και οι ευρωπαϊκές θέσεις εργασίας, το κλείσιμο επιχειρήσεων και οι απολύσεις θα πρέπει να αποφεύγονται πάση θυσία. Ως εκ τούτου, θα πρέπει επίσης να είναι δυνατή η προορατική, ειδική και στοχευμένη στήριξη των εργαζομένων στο πλαίσιο του ΕΤΠ σε εταιρείες που τελούν υπό αναδιάρθρωση. Η στήριξη αυτή θα πρέπει να δίνει τη δυνατότητα στους εργαζομένους να βρουν νέα απασχόληση στην ίδια εταιρεία αλλά με νέα καθήκοντα ή να βρουν απασχόληση σε άλλη εταιρεία. Η διατήρηση ειδικευμένων εργαζομένων μπορεί επίσης να στηρίξει τις εταιρείες που βρίσκονται σε διαδικασία αναδιάρθρωσης για να συνεχίσουν τις ευρωπαϊκές τους δραστηριότητες. 

Δεδομένου ότι είναι σημαντικό να ευθυγραμμιστεί η στήριξη από το ΕΤΠ με τους ευρύτερους στρατηγικούς στόχους της Ένωσης, ο παρών κανονισμός πρέπει να διασφαλίσει ότι η διαθέσιμη στήριξη από το ΕΤΠ παρέχεται σε εταιρείες των οποίων η διαδικασία αναδιάρθρωσης ενισχύει τη διττή ψηφιακή και πράσινη μετάβαση και ότι διατίθεται στους εργαζομένους που πλήττονται από επικείμενη απόλυση. Τούτο θα ενισχύσει τον ρόλο του Ταμείου στην προώθηση της βιώσιμης καινοτομίας και της ανάπτυξης δεξιοτήτων. Εγγυάται επίσης την ορθή χρήση των δημόσιων πόρων και διασφαλίζει ότι το ΕΤΠ δεν θα καταστεί μόνο εργαλείο μετριασμού αλλά και μετασχηματισμού.

Μία από τις σημαντικότερες προσθήκες εισάγει την επιλεξιμότητα για όσους εργάζονται σε άμεσους προμηθευτές και σε μεταγενέστερους χρήστες επιχειρήσεων που τελούν υπό αναδιάρθρωση, καθώς αυτοί καλύπτονται επίσης από την τρέχουσα στήριξη από το ΕΤΠ. Αυτό αντανακλά τις πολύπλοκες αλληλεξαρτήσεις στο πλαίσιο των σύγχρονων αλυσίδων αξίας και αναγνωρίζει ότι οι αλυσιδωτές επιπτώσεις της αναδιάρθρωσης συχνά εκτείνονται πέραν της κύριας επιχείρησης. Για τη διατήρηση της λογοδοσίας και τη διασφάλιση στοχευμένης παρέμβασης, οι προσθήκες απαιτούν να αποδεικνύεται η αιτιώδης συνάφεια μεταξύ των εν λόγω εργαζομένων και της αρχικής αναδιάρθρωσης.

Για να διασφαλιστεί ότι οι στοχευμένες δέσμες είναι ειδικά σχεδιασμένες για τους εργαζομένους που πλήττονται από επικείμενη απόλυση, η έγκαιρη και ουσιαστική συμμετοχή των εργαζομένων και των εκπροσώπων τους είναι υψίστης σημασίας. Ως εκ τούτου, η ισχύουσα εθνική νομοθεσία για τον κοινωνικό διάλογο θα πρέπει πάντα να τηρείται καθ’ όλη τη διάρκεια της διαδικασίας. Οι τροποποιήσεις προωθούν τη διαφάνεια και τη δικαιοσύνη κατά την αναδιάρθρωση και διασφαλίζουν τα δικαιώματα των εργαζομένων να συμμετέχουν σε αποφάσεις που επηρεάζουν το μέλλον τους. Το σχέδιο προτείνει επίσης την ενίσχυση του ρόλου των κοινωνικών εταίρων στον σχεδιασμό των συντονισμένων δεσμών στήριξης, διασφαλίζοντας ότι τα μέτρα κατάρτισης και αναβάθμισης των δεξιοτήτων είναι προσαρμοσμένα, αποτελεσματικά και συναφή με τις περιφερειακές αγορές εργασίας. 

Για να μειωθεί ο διοικητικός φόρτος τόσο για τα κράτη μέλη όσο και για τις εταιρείες, οι προσθήκες προτείνουν επίσης τη χρήση τυποποιημένων υποδειγμάτων, κεντρική καθοδήγηση και μεγαλύτερη σαφήνεια σχετικά με τους κανόνες για τις κρατικές ενισχύσεις.
Συνοπτικά, οι προσθήκες αυτές ανταποκρίνονται τόσο στον εξελισσόμενο χαρακτήρα των απολύσεων όσο και στις στρατηγικές προτεραιότητες της Ένωσης. Στόχος τους είναι να καταστήσουν το ΕΤΠ πιο συμπεριληπτικό, προσανατολισμένο στο μέλλον και ενσωματωμένο στην κοινωνική και βιομηχανική πολιτική της ΕΕ, διασφαλίζοντας ότι παραμένει ζωτικής σημασίας μηχανισμός για τη στήριξη των εργαζομένων που βρίσκονται σε μετάβαση.

ΠΟΥ ΕΧΟΥΝ ΚΑΤΑΘΕΣΕΙ ΤΙΣ ΕΙΣΗΓΗΣΕΙΣ ΤΟΥΣ ΣΤΗΝ ΕΙΣΗΓΗΤΡΙΑ
<FootprintIntro>Σύμφωνα με το άρθρο 8 του παραρτήματος Ι του Κανονισμού, η εισηγήτρια δηλώνει ότι έλαβε εισηγήσεις από τις ακόλουθες οντότητες ή πρόσωπα κατά την εκπόνηση του σχεδίου έκθεσης:</FootprintIntro>
	Οντότητα και/ή πρόσωπο

	European Trade Union Confederation

	ACV-CSC

	Business Europe

	VBO-FEB

	IndustriAll - European Trade Union

	European Economic & Social Committee


Ο ανωτέρω κατάλογος συντάσσεται υπό την αποκλειστική ευθύνη της εισηγήτριας.
Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, η εισηγήτρια δηλώνει ότι υπέβαλε στα ενδιαφερόμενα φυσικά πρόσωπα τη Δήλωση περί ιδιωτικότητας αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των δεδομένων προσωπικού χαρακτήρα τους και τα δικαιώματα που συνδέονται με αυτή την επεξεργασία.

